****

**ΕΛΛΗΝΙΚΗ ΔΗΜΟΚΡΑΤΙΑ** Άγιος Κήρυκος, 7/3/2025

**ΔΗΜΟΣ ΙΚΑΡΙΑΣ**

**Ταχ. Δ/νση:** Άγιος Κήρυκος, Ικαρία

**Ταχ. Κωδ:** 83300

**Τηλ.:** 2275350401- 9

**E-mail :** [info@ikaria.gov.gr](mailto:info@ikaria.gov.gr)

**ΑΙΜΟΔΟΣΙΑ ΣΤΗΝ ΙΚΑΡΙΑ – ΜΑΡΤΙΟΣ 2025**

Στο πλαίσιο της κοινωνικής ευαισθησίας και προσφοράς προς τον συνάνθρωπο, ο **Δήμος Ικαρίας** διοργανώνει, σε συνεργασία με τον **Σύλλογο αιμοδοτών Ικαρίας** και το **Νοσοκομείο Παίδων “Αγία Σοφία”** δράση εθελοντικής αιμοδοσίας.

Το Νοσοκομείο Παίδων “Αγία Σοφία” αποτελεί το μοναδικό Νοσοκομείο μέσω της **Πανικάριας Τράπεζας Αίματος** το οποίο καλύπτει τις ανάγκες των αιμοδοτών του Νησιού μας και των συγγενών αυτών όπου και αν αυτοί βρεθούν και ταυτόχρονα όλων των περιστατικών του Νοσοκομείου Ικαρίας.

Συνδημότισσα, συνδημότη **το αίμα είναι ανθρώπινο ζωτικό αγαθό που δεν παράγεται εξωσωματικά, ούτε υποκαθίσταται**. Ο μόνος τρόπος εξεύρεσής του είναι μέσω της εθελοντικής αιμοδοσίας, η οποία δεν κοστίζει παρά μόνο λίγα λεπτά από τον προσωπικό μας χρόνο. Κάθε δωρητής αίματος προσφέρει, σε έναν άνθρωπο που το έχει ανάγκη, καίριας σημασίας βοήθεια.

Από τις 12 μέχρι και τις 15 Μαρτίου έχει προγραμματιστεί η **χειμερινή δράση εθελοντικής αιμοδοσίας** στην Ικαρία

**Καλούμε όσους μπορούν να ανταποκριθούν, προσφέροντας ό,τι πολυτιμότερο μπορούν για έναν συνάνθρωπό μας.**

**Την ίδια τη ζωή.**

Το πρόγραμμα της αιμοδοσίας έχει διαμορφωθεί ως εξής :

**ΤΕΤΑΡΤΗ 12/3/2025 ΑΓΙΟΣ ΚΗΡΥΚΟΣ**

*(Αίθουσα εκδηλώσεων παλιού Δημαρχείου)* **16:00 -21:30**

**ΠΕΜΠΤΗ 13/3/2025 ΑΓΙΟΣ ΚΗΡΥΚΟΣ**

*(Αίθουσα εκδηλώσεων παλιού Δημαρχείου)* **11:00 -19:00**

**ΠΑΡΑΣΚΕΥΗ 14/3/2025 ΡΑΧΕΣ** *(Αίθουσα Αγ. Δημητρίου)* **14:00 - 20:00**

**ΣΑΒΒΑΤΟ 15 ΜΑΡΤΙΟΥ 2025 ΚΑΡΑΒΟΣΤΑΜΟ** *(Αίθουσα)* **14:00 -21:00**

Ας συμβάλουμε όλοι μαζί στην εθελοντική αιμοδοσία είτε συμμετέχοντας άμεσα σ’ αυτήν είτε ευαισθητοποιώντας και ενημερώνοντας τους συνανθρώπους μας για το υψηλότερο έργο ανθρώπινης αλληλεγγύης.

**ΛΙΓΕΣ ΣΤΑΓΟΝΕΣ ΑΙΜΑΤΟΣ ΣΩΖΟΥΝ ΖΩΕΣ!**

ΣΥΛΛΟΓΟΣ ΑΙΜΟΔΟΤΩΝ ΙΚΑΡΙΑΣ

ΔΗΜΟΣ ΙΚΑΡΙΑΣ

Σημείωση:

* Πριν την αιμοδοσία πραγματοποιείται εξέταση από τους γιατρούς και το νοσηλευτικό προσωπικό που συμμετέχουν στην προσπάθεια, παρέχοντας κάθε ασφάλεια στον εθελοντή αιμοδότη.
* Αν είστε ήδη εθελοντής μην ξεχάσετε να έχετε μαζί σας την προσωπική κάρτα αιμοδότη. Όποιος εθελοντής προσφέρει αίμα πρώτη φορά ή όποιος την έχει χάσει θα του χορηγηθεί νέα κάρτα.
* Η αιμοδοσία μπορεί να πραγματοποιηθεί από εθελοντές μεταξύ των ηλικιών 18 - 65 ετών.